Document ID: 32007D0035

NEUVOSTON PÄÄTÖS,
tehty 22 päivänä tammikuuta 2007,
pöytäkirjan tekemisestä Euroopan yhteisöjen ja niiden jäsenvaltioiden sekä Azerbaidžanin tasavallan väliseen kumppanuus- ja yhteistyösopimukseen kumppanuus- ja yhteistyösopimuksen määräysten ulottamisesta tekstiilituotteiden kahdenväliseen kauppaan, ottaen huomioon kahdenvälisen tekstiilituotteita koskevan sopimuksen voimassaolon päättyminen
(2007/35/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
ottaa huomioon komission ehdotuksen,
sekä katsoo seuraavaa:
(1)
Neuvosto antoi 13 päivänä maaliskuuta 2006 komissiolle luvan aloittaa Azerbaidžanin tasavallan kanssa neuvottelut Euroopan yhteisöjen ja niiden jäsenvaltioiden sekä Azerbaidžanin tasavallan välisen kumppanuus- ja yhteistyösopimuksen, jäljempänä ’kumppanuus- ja yhteistyösopimus’, muuttamiseksi, jotta varmistetaan, että muiden tavaroiden kaupassa noudatettavat periaatteet ulotetaan virallisesti myös tekstiilituotteiden kauppaan. Neuvottelut on saatettu onnistuneesti päätökseen.
(2)
Yhteisön olisi hyväksyttävä kumppanuus- ja yhteistyösopimusta muuttava pöytäkirja,
ON PÄÄTTÄNYT SEURAAVAA:
1 artikla
Hyväksytään yhteisön puolesta Euroopan yhteisöjen ja niiden jäsenvaltioiden sekä Azerbaidžanin välisen kumppanuus- ja yhteistyösopimuksen pöytäkirja, jolla kumppanuus- ja yhteistyösopimuksen määräykset ulotetaan koskemaan tekstiilituotteiden kahdenvälistä kauppaa, ottaen huomioon tekstiilituotteiden kahdenvälisestä kaupasta tehtyjen sopimusten voimassaolon päättyminen.
Pöytäkirjan teksti on tämän päätöksen liitteenä.
2 artikla
Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa pöytäkirja yhteisöä sitovasti.
Tehty Brysselissä 22 päivänä tammikuuta 2007.

Labels: 18
1
15
5